Cuneiform Tablet Kt o/k 84 (AKT 4 64)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-zu-ul-kà a-tù-ma-an šu-ku-bi₄-im ù IŠTAR-il₅-šu qí-bi₄-ma um-ma en-um-a-šùr-ma 4 na-ru-uq 2 kà-ar-pát ar-ša-tim ša i-a-tí ú ma-nu-ki-a-šùr šu-ma kà-sú-ú a-bu-šu i-lá-qé 2 na-ru-uq kà-ar-pá-at GIG i-na-šu-ma ig-ri e-ri-qí 3 GÍN KÙ.BABBAR a-dí-in 1.5 GÍN KÙ.BABBAR kà-zu-ú lí-dí-na-ku-nu-ti 1 na-ru-uq ša-áp-tám ú 2 na-ru-uq kà-ar-pá-at ar-ša-tí a-na ší-mì-im dí-na-ma ší-im ar-ša-tí ú ša-áp-tim IŠTAR-il₅-šu li-il₅-qé 1 GÍN KÙ.BABBAR šu-ku-bu-um li-il₅-qé 2.25 GÍN KÙ.BABBAR a-na en-um-a-šùr dí-na ší-tí KÙ.BABBAR ma-lá IŠTAR-il₅-šu i-lá-qé-ú té-er-ta-ku-nu li-li-kam